ΚΑΤΕΠΕΙΓΟΝ

Πληροφορίες: Χριστίνα Σαμαρά

Αθήνα: 19.01.2016

Αρ. Πρωτ.: 64

**Προς:**

* **Πρόεδρο και μέλη Διαρκούς Επιτροπής Εθνικής Άμυνας και Εξωτερικών Υποθέσεων της Βουλής**
* **Πρόεδρο και μέλη Διαρκούς Επιτροπής Κοινωνικών Υποθέσεων της Βουλής**
* **Πρόεδρο και μέλη Ειδικής Μόνιμης Επιτροπής Ισότητας, Νεολαίας και Δικαιωμάτων του ανθρώπου**

Κοιν: «Πίνακας Αποδεκτών»

## **Θέμα: Συμπληρωματική πρόταση της Ε.Σ.Α.μεΑ. για το σχέδιο νόμου «Ρύθμιση θεμάτων μεταθέσεων οπλιτών, μέριμνας προσωπικού και άλλες διατάξεις»**

***Κύριε Πρόεδρε,***

***Κυρίες Κύριοι Βουλευτές,***

Η Ε.Σ.Α.μεΑ με το υπ’ αριθ. πρωτ. 24/12.01.2016 έγγραφό της έχει καταθέσει τις προτάσεις της επί του νομοσχεδίου με θέμα «Ρύθμιση θεμάτων μεταθέσεων οπλιτών, μέριμνας προσωπικού και άλλες διατάξεις» και κλήθηκε σε ακρόαση κατά τη συζήτησή του στη συνεδρίαση της Βουλής, όπου ο εκπρόσωπος της Συνομοσπονδίας ανέπτυξε τις προτάσεις μας.

Στο προαναφερόμενο υπόμνημά μας μεταξύ των άλλων, θίξαμε και ένα καίριας σημασίας ζήτημα που αφορά στις μεταθέσεις, αποσπάσεις των στρατιωτικών και του πολιτικού προσωπικού των Ενόπλων Δυνάμεων που στην οικογένειά τους έχουν μέλη που είναι άτομα με αναπηρία.

Με το παρόν έγγραφό μας επανερχόμαστε στο ίδιο ζήτημα και υποβάλλουμε την πρότασή μας πιο ολοκληρωμένη, ώστε να μην αδικηθούν όσοι με δικαστική απόφαση έχουν την επιμέλεια ατόμου με αναπηρία.

Ως εκ τούτου καταθέτουμε μία συμπληρωματική πρόταση και ζητάμε να συμπεριληφθεί στο παρόν νομοσχέδιο.

Στο άρθρο 15 ζητούμε να προστεθεί παράγραφος ως εξής:

*«Η δεύτερη παράγραφος του άρθρου 5 του ν.3883 (ΦΕΚ Α΄ 167/24.09.2010) συμπληρώνεται ως εξής:*

*2. Στον τόπο προτίμησής τους υπηρετούν υποχρεωτικά στελέχη με σύζυγο ή τέκνα ή γονέα ή αδελφό/ή με αναπηρία με ποσοστό τουλάχιστον 67% και άνω, οι θετοί γονείς ατόμων με ποσοστό αναπηρίας 67% και άνω, καθώς και αυτοί που με δικαστική απόφαση έχουν την επιμέλεια ατόμου με ποσοστό αναπηρίας 67% και άνω, καθώς και οι ανάδοχοι γονείς ατόμου με αναπηρία για όσο χρόνο διαρκεί η αναδοχή»*

Με τη βεβαιότητα πως θα ανταποκριθείτε θετικά στην εν λόγω πρότασή μας, σας ευχαριστούμε εκ των προτέρων.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

Πίνακας Αποδεκτών:

* Γραφείο Πρωθυπουργού της χώρας, κ. Αλ. Τσίπρα
* Γραφείο Υπουργού Επικρατείας, κ. Αλ. Φλαμπουράρη
* Γραφείο Υπουργού Επικρατείας, κ. Ν. Παππά
* κ. Π. Καμμένο, Υπουργό Εθνικής Άμυνας
* κ. Δ. Βίτσα, Αναπληρωτή Υπουργό Εθνικής Άμυνας
* κ. Ι. Ταφύλλη, Γενικό Γραμματέα Εθνικής Άμυνας
* Φορείς Μέλη της Ε.Σ.Α.μεΑ.